open-index/open-wikipedia-markdown huggingface dataset:
Եղե՞լ է արդյոք Կարոտինը

**«Եղե՞լ է արդյոք Կարոտինը»** (), խորհրդային երկսերիանոց գեղարվեստական ֆիլմ, դետեկտիվ կատակերգություն։ Ֆիլմը նկարահանվել է Ա. Լուկինի և Վ. Իշիմովի «Խաբուսիկ լռություն» () վեպի հիման վրա և պատմում է 1933 թվականին Անդրե Մարտիի անվան գործարանի սուզանավերի արտադրության արտադրամասում դիվերսիայի փորձի մասին։ Սյուժեի գծերից մեկի հիմքում իրականում տեղի ունեցած դեպք է («Կայսրուհի Մարիա» գծանավի խորտակումը)։

## Սյուժե
1930-ականների սկիզբ։ Նիժնելիմանսկի խորհրդային նավաշինական գործարանում գաղտնի տեղեկատվության արտահոսք է հայտնաբերվել, տեղացի չեկիստներն չեն կարողանում գտնել մեղավորին։

Գիտնականի անվան տակ ժամանած լեգենդար չեկիստ Կարոտինը երկու օգնականների հետ սկսում է քանդել լրտեսական ֆաշիստական կազմակերպության դավադրության թելերը։ Նրա անփորձ, բայց ակտիվ տեղական օգնականները յուրացնում են հակահետախուզության աշխատանքի հիմունքները՝ ընկնելով մեկը մյուսից ծիծաղելի իրավիճակների մեջ։ Ի դեպ, եռյակը բացահայտում է ավելի քան տասնհինգ տարի գործող հետախուզական խումբը, որը, մասնավորապես, Առաջին համաշխարհային պատերազմի ժամանակ դիվերսիա է իրականացրել՝ ոչնչացնելով «Սուրբ Մարիա» գծանավը (նախատիպը՝ «Կայսրուհի Մարիա» գծանավ)։ Այնուամենայնիվ, Կարոտինը գտնում է թշնամուն՝ ի դեմս տեղական մարմինների ղեկավարի։

Ժամանակի ընթացքում պարզ է դառնում, որ ցարական գծանավի դեմ դիվերսիայի բացահայտումը խորհրդային հատուկ ծառայությունների մեծ հաղթանակն է, սակայն Կարոտինի անունը մոռացության է մատնվում։

## Դերերում
* Բորիս Սոկոլով – *Ալեքսեյ Ալեքսեևիչ Կարոտին
* Վասիլի Միշչենկո – *Կիրիլ Ցիբա
* Յուրի Պոպովիչ – *Լյովա Պոնաչևնի
* Իվան Բորտնիկ – *Սեմյոն Լիսյուկ
* Սերգեյ Գարմաշ – *Դենիս Սվիդերսկի
* [[Լյուդմիլա Գուրչենկո]] – *Կուրնատովա-Բորջիա
* Իգոր Կվաշա – *կինոռեժիսոր Միկիտով-Ռազումնիկ
* Ելենա Մայորովա – *դերասանուհի Անտոնինա Բարս
* Լյուբով Մալինովսկայա – *Քսենյա Ստեպանովնա Վորոբեյ
* Օլգա Իպոլիտովա – *Նատաշա Չիժիկ
* Իգոր Դմիտրիև – *Օտտո Գրյունեվալդ
* Էռնստ Ռոմանով – *Իգոր Շևցով
* Օլեսյա Մալախովա – *Վելսկայա
* Վալենտին Նիկուլին – *Սբիգնև
* Յուրի Լազարև – *Էռնստ Շտուրմ
* Միխայիլ Ուրժումցև – *Գեորգի Վերման
* Վիկտոր Ռակով – *Ֆրիդրիխ Վերման
* Ռոմուալդ (Ռոման) Վիլդան – *Գուստավ Վերման
* Յանիս Սթրեյչ – *Ռուդոլֆ Պետրովիչ
* Ալեքսեյ Սելիվյորստով – *Գեդրոյցեր, գյուտարար
* Իվան Ռիժով – *Իոհան Գորոդսկի
* Գեորգի Տեյխ – *Պֆալց
* Սեմյոն Կրուպնիկ – *դռնապան (հնչյունավորել Է Յուրի Սարանցևը)
* Ելենա Բուշուևա-Ցեխանսկայա – *Լյուսիա
* Անում Դորհուսո Ադոտեյ – *Արչի
* Ռասմի Ջաբրայիլով – *Մակգրեգորի
* Լարիսա Պոլյակովա – *Կոզլինսկայա
* Գալինա Սեմյոնովա – *Արիանդա Շևցովա
* Ալեքսանդր Վոկաչ – *Լապա-Ստրիժենովսկի
* Վլադիմիր Սիչկար – *Սիսոյ Գուգնյաև

## Նկարահանող խումբ
* Սցենարի հեղինակներ՝ Գենադի Պոլոկա, Վլադիմիր Իշիմով և Վիկտոր Դյոմին
* Բեմադրող ռեժիսոր՝ Գենադի Պոլոկա
* Գլխավոր օպերատոր՝ Հենրի Աբրահամյան
* Նկարիչներ՝ Միխայիլ Շչեգլով և Իրինա Կալաշնիկովա
* Կոմպոզիտոր՝ Վենիամին Բասներ
* Երգերի տեքստի հեղինակ՝ Լեոնիդ Զավալնյուկ

## Ծանոթագրություններ

## Արտաքին հղումներ
* «Եղե՞լ է արդյոք Կարոտինը» ֆիլմը «Энциклопедия отечественного кино» կայքում

Կատեգորիա:1980-ականների ռուսերեն ֆիլմեր
Կատեգորիա:1989 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Խորհրդային կինոկատակերգություններ
Կատեգորիա:Խորհրդային ֆիլմեր
Կատեգորիա:Ֆիլմեր, որոնց գործողությունները տեղի են ունենում 1930-ականներին
Յոթ խիզախները

**«Յոթ համարձակներ»** (), խորհրդային լիամետրաժ սև-սպիտակ գեղարվեստական ֆիլմ, որը նկարահանել է  ռեժիսոր Սերգեյ Գերասիմովը 1936 թվականին «Լենֆիլմ» կինոստուդիայում։ Ֆիլմը նվիրված է ՀամԼԿԵՄ-ի X համագումարին։ Ֆիլմի պրեմիերան ԽՍՀՄ-ում տեղի է ունեցել 1936 թվականի մարտի 4-ին։

## Սյուժե
193․․․ թվականի մայիսին կոմերիտական Իլյա Լետնիկովը նամակ էր հրապարակել՝ առաջարկելով «Радостной» ծովախորշում կազմակերպել կոմերիտական ձմեռոց։ 409 մարդ ցանկություն է հայտնել մեկնել։Հանձնաժողովը ընտրել է 6 դիմում, և օգոստոսին վեց կոմերիտական ձմեռողներ վայրէջք են կատարում «Радостной» ծովախորշի ափին։ 
Ձյունածածկ Արկտիկա են ժամանում վեց հետազոտողներ։ Շոգենավն արդեն գնացել է, և ձմեռողները բեռը բացելիս գտնում են արկտիկական «նապաստակ»՝ Պյոտր Մոլիբոգային (Պյոտր Ալեյնիկովին)։ Խիզախ ձմեռողները դառնում են յոթը։

## Ճանաչում և մրցանակներ
Պատվավոր դիպլոմ 1937 թվականին Փարիզի համաշխարհային ցուցահանդեսում կինոֆիլմերի մրցույթում.

## Դերերում

## Նկարահանող խումբ
* Սցենարի հեղինակներ՝ Յուրի Գերման, Սերգեյ Գերասիմով
* Ռեժիսոր՝ Սերգեյ Գերասիմով
* Ռեժիսոր-նկարիչ՝ Անատոլի Բոսուլաև
* Արտադրության տնօրեն՝ Իգոր Չեռնյակ
* Կոմպոզիտոր՝ Վենեդիկտ Պուշկով
* Օպերատոր՝ Եվգենի Վելիչկո
* Հնչյունային օպերատորներ՝ Առնոլդ Շարգորոդսկի, Լ. Շապիրո
* Նկարիչ՝ Վասիլի Սեմյոնով
* Ռեժիսոր-մոնտաժող՝ Միխայիլ Շապիրո 
* Օգնականներ՝ Ն. Ալեքսեև, Ա. Գոլիշև (ռեժիսորի) 
* Համամիութենական Արկտ․ ինստ․ Խորհրդատուներ՝ Մ. Երմոլաև, Կ. Զվանցև

## Արտադրություն
Ֆիլմի նկարահանումներին մասնակցել է НИАИ-1 (ЛК «ФАНЕРА-2») թեթև տրանսպորտային ինքնաթիռը։

## Երգ
Ֆիլմում հնչում է հետագայում հանրահայտ դարձած «Лейся, песня, на просторе» երգը Վենեդիկտ Պուշկովի երաժշտությամբ, որի տեքստը գրել է դերասան Անդրեյ Ապսոլոնը՝ ֆիլմում օդերևութաբան Օսյա Կորֆունկելի դերակատարը։

## Ծանոթագրություններ

## Արտաքին հղումներ
* 
* «Семеро смелых» Аннотированный каталог фильмов киностудии «Ленфильм» 1918—2003.
* 
* 
* 
* 
* 

Կատեգորիա:1930-ականների ռուսերեն ֆիլմեր
Կատեգորիա:1936 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Խորհրդային արկածային ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Ֆիլմեր, որոնց գործողությունները տեղի են ունենում Ռուսաստանում
Կատեգորիա:1930-ականների խորհրդային ֆիլմեր
Ինգոլֆ Արնարսոն

**Ինգոլֆ Արնարսոն** (Ինգոլֆ, Էռնի որդի, Ինգոլվ, Ինգոլվ, ) ազնվական նորվեգացի, ով 9-րդ դարի վերջին իր շքախմբով տեղափոխվել է Իսլանդիա և հիմնել կղզու առաջին բնակավայրերը։

## Կենսագրություն
Ինգոլֆի պատմությունը նկարագրված է «Գիրք Իսլանդիայի բնակեցման մասին»՝ նրան անվանելով «առաջին բնակիչների մեջ ամենահայտնին, քանի որ նա ժամանել է անմարդաբնակ երկիր»։ Նա և իր զարմիկ Հյորլեյֆը ստիպված եղան 874 թվականին լքել Նորվեգիան Յարլ Ատլի Բարակի հետ թշնամության պատճառով։ Իսլանդիայում հարազատներին ուղարկել են Ինգոլֆի ստացած կանխատեսումները։ Հյորլեյֆը, առաջին ձմեռումից հետո, սպանվեց իր իռլանդացի ստրուկների կողմից, բայց Ինգոլֆը վրեժխնդիր եղավ նրա համար։ Հաստատվելով նոր վայրում (Դիմովի ծոցում (այժմ Ռեյկյավիկը գտնվում է այնտեղ)), Ինգոլֆը հրավիրեց այլ նորվեգացիների՝ հորդորելով հետևել իրեն։ Իսլանդիայի «Երկրի բնակեցման մասին գրքի» կազմման ժամանակ լեռն ու հրվանդանը կրում էին Ինգոլֆի անունը։

## Ընտանիք
Ինգոլֆն ամուսնացած էր Ֆրոդիի դստեր և Լոֆթ Ծերի քրոջ՝ Հալվեյգի հետ։ Նրանց որդին Թորշտեյնն էր, ով Իսլանդիայում հիմնեց առաջին պետական ժողովը և դարձավ ազնվական մարդկանցից շատերի նախահայրը։ Հիշատակվում է նաև Ինգոլֆի քույրը՝ Հելգան, ում պատճառով թշնամություն է սկսվել Ատլի Բարակի հետ։

## Տես նաև
* Ֆլոկի Վիլգերդարսոն

## Ծանոթագրություններ

## Գրականություն
* 

Կատեգորիա:Նորվեգացի ճանապարհորդներ
Կատեգորիա:Վիկինգներ
Կատեգորիա:Իսլանդիայի պատմություն
Դերասանուհին (ֆիլմ)

**«Դերասանուհին»** (), 2007 թվականի ռուսական գեղարվեստական ֆիլմ, որը նկարահանել է ռեժիսոր Ստանիսլավ Գովորուխինը։

## Սյուժե
Ֆիլմը պատմում է ոչ այնքան երիտասարդ ամուսնալուծված կնոջ ճակատագրի մասին, որը նման է շատ կանանց ճակատագրին։ Աննան կյանքում շատ հաջողակ չէ, նա աշխատում է թատրոնում որպես դերասանուհի, բայց ստանում է միայն երկրորդական աննշան դերեր, և բացի այդ, անձնական կյանքում էլ ամեն ինչ չէ, որ լավ է։ Չհուսահատվել և բոլոր անախորժությունները  վերապրել Աննային օգնում է նրա լավագույն ընկերուհին, որն ապրում է նրա հարևանությամբ։

Աննայի ընկերուհին՝ ուրախ և լավատես մարդ է։ Նա ոչ միայն լսում է իր հարևանի բոլոր վշտերը, կարեկցում և ապրումակցում նրան, այլև փորձում է բոլոր միջոցներով օգնել նրան՝ կազմակերպելու իր անձնական կյանքը։ Մի օր Աննան, որը հերթական անգամ հյուրընկալվում է ընկերուհուն, հանդիպում է մի տղամարդու, որին հետագայում սիրահարվում է։ Միևնույն ժամանակ թատրոնում նրան լավ դեր են առաջարկում։ Մինչև հերոսուհին կանգնում է  բարդ ընտրության առաջ՝ կարիերան կամ անձնական երջանկությունը։

## Դերերում

## Արտադրություն
Ֆիլմը նկարահանվել է մեկ ամսում՝ ռեժիսորի մյուս աշխատանքների միջև ընկած ժամանակահատվածում։ Ֆիլմի գլխավոր հովանավորն է *Amway* ընկերությունը՝ *Artistry Time Defiance*-ի արտադրանքի առաջմղման շրջանակներում։

## Հետաքրքիր փաստեր
Ֆիլմն սկսվում և ավարտվում գրիմի սենյակում դերասանուհիների տեսարանով։ Սկզբում ցուցադրվում է սենյակը ներկայացումից հետո և հնչում է «Տուրանդոտի վալսը» «Արքայադուստր Տուրանդոտ» (1922) ներկայացումից, որը ռուսական թատրոնի ոչ պաշտոնական հիմնն է։ Վերջում ցուցադրվում է գրիմի սենյակը ներկայացումից առաջ և հնչում է Գերտրուդայի խոսքը «Համլետից»։

## Ծանոթագրություններ

## Արտաքին հղումներ
* «Դերասանուհին» ֆիլմը «Энциклопедия отечественного кино» կայքում

Կատեգորիա:2000-ականների ռուսերեն ֆիլմեր
Կատեգորիա:2007 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Ռուսական դրամա ֆիլմեր
Կատեգորիա:Ռուսական ֆիլմեր
Վիկտորյա Պեդրետի

**Վիկտորյա Պեդրետի** (, ), ամերիկացի դերասանուհի։ Առավել հայտնի է Նեթֆլիքսի «Դարավանդի տան ուրվականները» (2018) սերիալում մեծահասակ Էլեանորի, դրա շարունակություն «Բլայ դաստակերտի ուրվականները» (2020) սերիալում Դանիել «Դանիի» և Նեթֆլիքսի «Դու» սերիալում Լավ Քուինի դերերով։

## Կենսագրություն
Վիկտորյա Պեդրետին ծնվել է 1995 թվականի մարտի 23-ին Փենսիլվանիա նահանգի Ֆիլադելֆիա քաղաքում։ Սովորել է Ֆեյրլես Հիլզի Փենսբերի միջնակարգ դպրոցում և Փիթսբուրգի Քարնեգի Մելոն թատերական դպրոցում, որտեղ 2017 թվականին դերասանական վարպպետությունից ստացել է գեղեցիկ արվեստների բակալավրի աստիճան։

Պեդրետին կինոյում սկսել է նկարահանվել 2014 թվականից՝ հանդես գալով երկու կարճամետրաժ ֆիլմերում։ 2018 թվականին նա խաղացել է Էլեանոր «Նելլ» Քրեյն Վենսի դերը Նեթֆլիքսի «Դարավանդի տան ուրվականները» սերիալում։ Քննադատները բարձր են գնահատել նրա աշխատանքը, և Պեդրետին առաջադրվել է «Սատուրն» մրցանակի և *MTV Movie & TV Awards*-ի։ 2019 թվականին Պեդրետին խաղացել է Լեսլի վան Հաութենի դերը, առավել հայնտնի որպես Լուլու, Քվենտին Տարանտինոյի «Մի անգամ Հոլիվուդում» կատակերգական-դրամատիկ ֆիլմում։ Ֆիլմն առևտրային հաջողություն է ունեցել։

Կրկին 2019 թվականին Պեդրետին խաղացել է Լավ Քուինի դերը «Դու» սերիալի երկրորդ եթերաշրջանում, որը թողարկվել է 2019 թվականի դեկտեմբերի 26-ին։ Պեդրետին դերը խաղացել է նաև երրորդ եթերաշրջանում, որը հեռարձակվել է 2021 թվականին։ 2020 թվականին Պեդրետին նկարահանվել է Էվելին Պորտերի դերում «Զարմանալի պատմություններ» սերիալում, նույն թվականին խաղացել է Քեթրինի դերը «Շիրլի» կենսագրական-դրամատիկ ֆիլմում, որն արժանացել է քննադատների դրական արձագանքներին։

Պեդրետին խաղացել է Դանիել «Դենի» Քլեյթոնի դերը «Բլայ դաստակերտի ուրվականները» սերիալում, որը «Դարավանդի տան ուրվականները» սերիալի շարունակությունն էր։

## Ֆիլմագրություն
### Կինո

### Հեռուստատեսություն

## Մրցանակներ և առաջադրումներ

## Ծանոթագրություններ

Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի կինոդերասանուհիներ
Կատեգորիա:21-րդ դարի ամերիկացի դերասանուհիներ
Գվյուդոուն Սամուելսոն

**Գվյուդոուն Սամուելսոն** (, ), հայտնի իսլանդացի ճարտարապետ։ Նրան անվանում են Իսլանդիայի ամենաազդեցիկ ճարտարապետներից։ Նրա ամենահայտնի գործերն են Իսլանդիայի համալսարանը, Աքուրեյրիի եկեղեցին, Ռեյկյավիկի կաթոլիկ եկեղեցին և այլն։ Նրա վերջին և ամենահայտնի գործը Հալթգրիմսկիրկյա եկեղեցին է, որի կառուցումը իր կենդանության օրոք այդպես էլ չավարտվեց, քանի որ 75 մետրանոց այս եկեղեցու շինարարությունը սկսվել է 1937 թվականին և ավարտվել 1986 թվականին։

Գվյուդոուն ճարտարապետության և քաղաքաշինության ոլորտում նորարար էր։ Նա քաղաքաշինության կողմնակից  էր և Աքուրեյրի քաղաքի հատակագիծը կազմող գլխավոր ճարտարապետներից էր։ Նրա կարծիքով պետք է առանձնացվեն քաղաքի բնակելի շրջանները և վարչական շենքերով թաղամասերը։

## Կենսագրություն
Վաղ կյանքի մասին այդքան էլ շատ բան հայտնի չէ։ Ուսումն ավարտել է 1919 թվականին։

Իսլանդացի ճարտարապետ Պետուր Արմանսոնը բնութագրել է նրան որպես 1920-ականների իսլանդական ճարտարապետության իշխող կերպար։ Նա առանցքային դերակատարում է ունեցել Ռեյկյավիկի քաղաքաշինության մեջ, Իսլանդիայի ուրբանիզացման և մոդեռնիզացման ժամանակ։

Ճարտարապետության մեջ փորձել է ստեղծել իսլանդական ոճ։ Ասում են, որ նրա նախագծերից շատերը ոգեշնչված են եղել Իսլանդիայի բնական երկրաբանությամբ։ Հալթգրիմսկիրկյաի Գուջոնի դիզայնը, օրինակ ոգեշնչված է եղել բազալտե սյուներից, ինչպես օրինակ Սվարթիֆոսը։

## Այլ ընթերցանություն
* Nannini, Sofia. 2020. "Icelandic Concrete Surfaces: Guðjon Samuelsson’s Steining (1930–50)." The Construction History Society

## Ծանոթագրություններ

Կատեգորիա:19-րդ դարի ճարտարապետություն
Կատեգորիա:20-րդ դարի ճարտարապետներ
Բյարնի Բենեդիկտսոն

**Բյարնի Բենեդիկտսոն** (, ), Իսլանդիայի վարչապետ, կառավարել է 1963 թվականի նոյեմբերի 14-ից մինչև 1970 թվականի հուլիսի 10-ը։

## Կենսագրություն
24 տարեկանում դարձել է Իսլանդիայի համալսարանի իրավունքի պրոֆեսոր։

1934 թվականին ընտրվել է Ռեյկյավիկի քաղաքային խորհրդի անդամ՝ ներկայացնելով պահպանողական Անկախության կուսակցությունը։

1940-1947 թվականներին ընտրվել է որպես Ռեյկյավիկի քաղաքապետ։

1947-1956 թվականներին զբաղեցրել է տարբեր նախարարական պաշտոններ, այդ թվում՝ արտաքին գործերի նախարարի պաշտոնը, դարձել է Իսլանդիայի նորաստեղծ ՆԱՏՕ-ի կազմի մեջ մտնելու նախաձեռնողներից մեկը։

1956 թվականին, ձախակողմյան կառավարության ձևավորումից հետո, անցել է լրագրության։

1959 թվականին արդարադատության նախարար էր Օլաֆուր Տորսի կոալիցիոն կառավարությունում, որը ձևավորվել էր Անկախության կուսակցության և սոցիալ-դեմոկրատների կողմից։

1961 թվականին ընտրվել է Անկախության կուսակցության նախագահ։

1963 թվականին ընտրվել է Իսլանդիայի վարչապետ։ Ողբերգական կերպով մահացել է Թինգվելիրի կառավարական ամառանոցում բռնկված հրդեհի հետևանքով։

## Ծանոթագրություններ

## Արտաքին հղումներ
*  Text of a speech in the Icelandic parliament by Sigurvin Einarsson on 10 October 1970, commemorating Bjarni

Կատեգորիա:Վարչապետներ
Կատեգորիա:Իսլանդիայի վարչապետներ
Կատեգորիա:20-րդ դարի քաղաքական գործիչներ
Կատեգորիա:Ռեյկյավիկի քաղաքապետներ
Կատեգորիա:Լրագրողներ այբբենական կարգով
Ինդոնեզական ձիատեսակների ցանկ

մինի|Բալիական ձի
մինի|Բատակյան ձի
մինի|Գայոյան ձի
մինի|Թիմորյան ձի
մինի|Ճանդանաձի
մինի|Ճավայան ձի
մինի|Սումբավայան ձի

Սա ցանկ է, որտեղ նշված են այն ձիատեսակները, որոնք համարվում են բնիկ ինդոնեզական։ 
Նշված ձիատեսակներից որոշների ծագումնաբանությունը կարող է լինել խառը կամ ոչ հստակ, ինչը նշանակում է, որ այս ցուցակում դրանց ընդգրկումն անպայմանորեն չի նշանակում, թե` դրանք գերազանցապես կամ բացառիկորեն ինդոնեզական են։

## Ծանոթագրություններ

Կատեգորիա:Ինդոնեզիա
Կատեգորիա:Ձիեր ըստ տեսակի
Միքայել Միքայելյան (դահուկորդ)

**Միքայել Արթուրի Միքայելյան** (), հայ դահուկորդ։ Հայաստանի բազմակի չեմպիոն։ 2018 և 2022 թվականների Ձմեռային օլիմպիական խաղերի մասնակից։

## Կարիերա
Միքայել Միքայելյանը նորամուտը միջազգային ասպարեզում նշել է 2015 թվականին Ֆալունում կայացած դահուկային սպորտի աշխարհի առաջնությունում։ Այնտեղ նա 95-րդ տեղն է զբաղեցրել արագավազքում։

Հաջորդ տարի նա մասնակցել է Լիլեհամերի ձմեռային պատանեկան օլիմպիական խաղերին, որտեղ 35-րդ տեղն է զբաղեցրել արագավազքում, 28-րդը՝ արգելարշավում և 26-րդ հորիզոնականը՝ 10 կմ ազատ ոճի դահուկավազքում։

Էրզրումում 2017 թվականի Եվրոպական օլիմպիական ձմեռային երիտասարդական փառատոնում նա զբաղեցրել է 30-րդ տեղը արագավազքում, 25-րդը՝ 7,5 կմ դասական ոճի վազքում և 15-րդը՝ 10 կմ ազատ ոճի վազքում։

2017 թվականի փետրվարին Լահտիում կայացած դահուկային սպորտի աշխարհի առաջնությունում նա կրկին զբաղեցրել է 95-րդ տեղը արագավազքում։

2018 թվականի հունվարին Աշոցքում Միքայելյանը դարձել է 10 կմ արագավազքի Հայաստանի չեմպիոն, իսկ Գոմսում կայացած դահուկավազքի աշխարհի պատանեկան առաջնությունում արագավազքում զբաղեցրել է 51-րդ տեղը, 33-րդ տեղը՝ 10 կմ դասական ոճի վազքում և 23-րդ տեղը՝ սկիաթլոնում։

Փհենչհանում կայացած 2018 թվականի ձմեռային օլիմպիական խաղերում նա զբաղեցրել է 83-րդ տեղը 15 կմ ազատ ոճի վազքում և 72-րդ տեղը արագավազքում։

2018/19 մրցաշրջանում Լահտիում կայացած դահուկային սպորտի պատանիների աշխարհի առաջնությունում նա զբաղեցրել է 40-րդ տեղը 10 կմ ազատ ոճի վազքում և 37-րդ տեղը՝ 30 կմ զանգվածային մեկնարկով վազքում, իսկ Տիրոլի Զեեֆելդում կայացած դահուկային սպորտի աշխարհի առաջնությունում 15 կմ դասական ոճի վազքում վերջնագիծը հատել է 74-րդը։

Կրասնոյարսկում կայացած 2019 թվականի ձմեռային ունիվերսիադայում նրա լավագույն արդյունքը 11-րդն էր արագավազքում։

Միքայելյանը Հայաստանի չեմպիոն է դարձել նաև 2019 և 2020 թվականներին 10 կմ ազատ ոճի և 10 կմ դասական ոճի վազքում և 2020 թվականին՝ արագավազքում։

Նորամուտն Աշխարհի գավաթում Միքայելը նշել է 2019 թվականի նոյեմբերին Ռուկա Տրիպլեում, որտեղ նա զբաղեցրել է 73-րդ տեղը։

2020/21 մրցաշրջանում նա 51-րդ տեղն է զբաղեցրել 2021 թվականի մինչև 23 տարեկանների աշխարհի առաջնությունում, որը կայացել է Վուոկատտիում, ինչպես նաև 8-րդ տեղը 15 կմ ազատ ոճի վազքում և 59-րդ տեղը սկիաթլոնում՝ 2021 թվականին Օբերստդորֆում կայացած դահուկային սպորտի աշխարհի առաջնությունում և 47-րդ տեղը՝ 15 կմ ազատ ոճի վազքում։

Պեկինի 2022 թվականի ձմեռային օլիմպիադայում Միքայելը մասնակցել է սկիաթլոնի (15+15 կմ, 47-րդ տեղ), ինչպես նաև 15 կմ դասական ոճի վազքի (61-րդ տեղ) մրցումներին։

## Ընտանիք
* Հայր՝ Արթուր Միքայելյան, դահուկորդ
* Մայր՝ Ալլա Միքայելյան (Կապչիկաևա) (19.12.1969), խորհրդային և հայ դահուկորդ։ ԽՍՀՄ մրցաշարի հաղթող, 1998 թվականի Նագանոյի ձմեռային օլիմպիական խաղերի մասնակից։
* Եղբայր՝ Սերգեյ Միքայելյան, դահուկորդ

## Ծանոթագրություններ

## Արտաքին հղումներ
* Միքայելյանի պրոֆիլը միջազգային ֆեդերացիայի կայքում
* Միքայելյանի պրոֆիլը Olympedia.org կայքում

Կատեգորիա:Աշոցք գյուղում ծնվածներ
Կատեգորիա:Բնօրինակում անաղբյուր հոդվածներ
Կատեգորիա:Հայ դահուկորդներ
Կատեգորիա:Օլիմպիական խաղերի մարզիկներ Հայաստանից
Սարգի Մուրադյան

**Սարգի Մուրադյան** կամ **Սարքի Մուրադյան** (, ), ամերիկահայ կինոռեժիսոր, հեռուստահաղորդավար և կոմպոզիտոր։

## Կենսագրություն
Սարգի Մուրադյանը ծնվել է Բեյրութում 1931 թվականին։ Հայրն Ադանայից է եղել, մայրը՝ Մարաշից։ Հաճախել է Բեյրութի «Սուրբ Նշան» ազգային, տարրական դպրոցը, այնուհետև՝ ֆրանսիական քոլեջը։ 16 տարեկանից զբաղվել է երաժշտությամբ, նվագախումբ է ունեցել. նվագել են համայնքային իրադարձությունների ժամանակ, ինչպես նաև ամեն հինգշաբթի՝ Բեյրութի թոքախտավորների հիվանդանոցում։ 1955 թվականին տեղափոխվել է Բոստոն՝ շարունակելու երաժշտական կրթությունը։ Նրա հիմնական կիրքը միշտ եղել է կինոն։ 1960 թվականին նա տեղափոխվել է Լոս Անջելես, որտեղ հաճախել է «Արվեստների թատրոն» () և սկսել է աշխատել կինոարդյունաբերությունում՝ որպես դերասան և ռեժիսոր։ Սարգի Մուրադյանը 60-ից ավելի ձայնագրված երգերի հեղինակ է։ Իր երգերի գերակշիռ մասի խոսքերի հեղինակն է։ 1960-ական թվականներին  «High Tones» անունով նվագախումբ է ունեցել Լոս Անջելեսում։ 1978 թվականին Լոս Անջելեսում հիմնել է «Արմենյան թելեթայմ» () անվանումով հայկական հեռուստատեսային առաջին շոուներից մեկը, որտեղ նա հյուրընկալել է տարբեր հայ հայտնի կատարողների և քաղաքական գործիչների։ 2016 թվականին պարգևատրվել է ՀՀ մշակույթի նախարարության ոսկե մեդալով։

Մահացել է 2022 թվականի փետրվարի 11-ին 90 տարեկանում։

## Ֆիլմագրություն
* 1962 - Արյունապարտը (սև-սպիտակ) հիմնված է Ավետիս Ահարոնյանի (առաջին հանրապետության գանձապահը) «Արյան ձայնը» պատմվածքի վրա - ռեժիսոր,
*  1974 - Երջանկության արցունքներ () - ռեժիսոր, սցենարիստ, մոնտաժող, կոմպոզիտոր,
*  1975 - Սասունի որդիներ () - ռեժիսոր, սցենարիստ, կոմպոզիտոր,
*  1978 - Սիրո խոստում () - ռեժիսոր, սցենարիստ, մոնտաժող,
*  1982 - Մուսա լեռան քառասուն օրը () - ռեժիսոր,
* 2002 - Ալիսիա () - ռեժիսոր, սցենարիստ։

## Ծանոթագրություններ

Կատեգորիա:Ամերիկահայ դերասաններ
Կատեգորիա:Ամերիկահայ ռեժիսորներ
Կատեգորիա:Ամերիկահայ կոմպոզիտորներ
Կատեգորիա:ՀՀ մշակույթի նախարարության ոսկե մեդալակիրներ
Կատեգորիա:Ամերիկահայ կինոռեժիսորներ
Կատեգորիա:Ամերիկահայ սցենարիստներ
Ջոն Մաեդա

**Ջոն Մաեդա** (, ), ճապոնական ծագմամբ ամերիկացի դիզայներ, համակարգչային տեխնոլոգիաների բնագավառի մասնագետ, գրող։ Մասաչուսեթսի տեխնոլոգիական ինստիտուտի դիզայնի պրոֆեսոր։ Մեկ տասնյակից ավելի գրքերի հեղինակ։

## Կենսագրություն

### Կրթություն
1989 թվականին ավարտել է Մասաչուսեթսի տեխնոլոգիական ինստիտուտը՝ «համակարգչային տեխնոլոգիա» մասնագիտացմամբ։ 1992 թվականին ստացել է դոկտորական աստիճան Ծուկուբայի արվեստի և դիզայնի համալսարանում։ 2003 թվականին ստացել է Մերիլենդի արվեստի քոլեջի պատվավոր դոկտորի աստիճան։

### Գործունեություն
2004 թվականից Մասաչուսեթսի տեխնոլոգիական ինստիտուտին կից «MIT Media Lab» ընկերության հետազոտությունների գծով տնօրեն և գործընկեր է, որտեղ աշխատում է «Simplicity» հետազոտական նախագծի վրա, որի շրջանակներում տարվում են գործընթացների և տեխնոլոգիաների համատարած բարդության դարաշրջանում ժամանակակից մարդու կյանքի պարզեցման մեթոդների որոնումներ։ Նախագծի վրա տարված աշխատանքների արդյունքները արտացոլում են գտել 2006 թվականի «Laws of Simplicity» գրքում, որը դարձել է բեսթսելլեր։

Մաեդան մտնում է 2004 թվականին *Philips* ընկերության ստեղծած «Պարզության խորհուրդ»-ի մեջ։ Սա *Philips*-ի համար առաջնային ոլորտներում (դիզայն, համակարգչային տեխնոլոգիաներ և բժշկություն) հինգ մասնագետներից բաղկացած աշխատանքային խումբ է, որոնք խորհրդատվություն են տալիս ընկերությանը ռազմավարական զարգացման ոլորտում։

Մաեդան դիզայնի ոլորտում բազմաթիվ մրցանակների և պատվավոր պարգևների դափնեկիր Է. այսպես, օրինակ, 2001 թվականին նա դարձել է ազգային դիզայնի մրցանակի՝ National Design Award-ի դափնեկիր (ԱՄՆ) և դիզայնի բնագավառում մրցանակի դափնեկիր՝ Mainichi Design Prize, Ճապոնիա։ Բացի այդ, Մաեդան Ռայմոնդ Լևիի հիմնադրամի (Raymond Loewy Foundation Prize, Գերմանիա) մրցանակի դափնեկիր է։ 1999 թվականին Մաեդան *Esquire* ամսագրի վարկածով ընդգրկվել է 21-րդ դարի ամենանշանակալի անձանց ցուցակում։ Ռոդ Այլենդի դիզայնի դպրոցի նախագահն է։

Մաեդայի աշխատանքները գրաֆիկական դիզայնի բնագավառում ցուցադրվել են Տոկիոյում, Նյու Յորքում և Փարիզում և գտնվում են Սմիթսոնի ինստիտուտի, Սան Ֆրանցիսկոյի ժամանակակից արվեստի թանգարանի և Նյու Յորքի ժամանակակից արվեստի թանգարանի մշտական հավաքածուներում։

Նա բնակվում է Մասաչուսեթսի Լեքսինգթոն քաղաքում՝ իր կնոջ՝ Քրիսի և հինգ դուստրերի հետ։

## Ծանոթագրություններ

## Արտաքին հղումներ

* Блог Д.Маэды, посвященный книге «Законы простоты»
* Блог Д.Маэды в Массачусетском институте
* Сайт «Маэда-Студио»
* Биография Д.Маэды

Կատեգորիա:Ամերիկացի դիզայներներ
Կատեգորիա:ԱՄՆ-ի ինֆորմատիկայի ոլորտի գիտնականներ
Կատեգորիա:Ամերիկացի գիտնականներ
Կատեգորիա:Գրաֆիկական դիզայներներ
Կատեգորիա:Ամերիկացի գործարարներ
Էդմունդ Ջեյմս

**Էդմունդ Ջեյնս Ջեյմս** (, ), ամերիկացի տնտեսագետ, 1910 թվականին Ամերիկյան տնտեսական ասոցիացիայի նախագահ, 1904-1920 թվականներին Իլինոյսի համալսարանի նախագահ, 1902-1904 թվականներին Հյուսիսարևմտյան համալսարանի նախագահ, հիմնադրել և 1889-1895 թվականներին եղել է Ամերիկյան քաղաքական և սոցիալական գիտությունների ակադեմիայի առաջին նախագահը։

## Կենսագրություն
Էդմունդը ծնվել է 1855 թվականի մայիսի 21-ին, Իլինոյս նահանգի Ջեքսոնվիլ քաղաքում։

Ուսումը որպես ուսանող անցել է Հարվարդի համալսարանում 1874-1875 թվականներին, իսկ 1877 թվականին ստացել է դոկտորի աստիճան Հալլե-Վիտենբերգի համալսարանում (Գերմանիա), որտեղ սովորել է 1875-1877 թվականներին։

1877 թվականին ԱՄՆ վերադառնալուց հետո նա դարձել է Իլինոյսի Էվանսթոնի Բարձրագույն դպրոցի տնօրենը, իսկ երկու տարի անց նա գլխավորել է Իլինոյս նահանգի Նորմալայի բարձրագույն դպրոցը։ 1883 թվականին Փենսիլվանիայի համալսարանում դարձել է պրոֆեսոր ֆինանսների ֆակուլտետում և ադմինիստրատոր, որտեղ գլխավորել է Ուորտոնի բիզնես դպրոցը։ 1889 թվականին հիմնադրել և 1889-1895 թվականներին դարձել է Ամերիկյան քաղաքական և սոցիալական գիտությունների ակադեմիայի առաջին նախագահը։ 1893 թվականին նա նշանակվել է Չիկագոյի համալսարանի պետական ֆինանսների պրոֆեսոր, 1902-1904 թվականներին՝ Հյուսիսարևմտյան համալսարանի նախագահ։

1919 թվականին առողջական վիճակի վատթարացման պատճառով հրաժարական է տվել և ստանալով տարեկան արձակուրդ, 1920 թվականին թոշակի է անցել։

### Ընտանիք
Կինը՝ Աննա Մարգարիտ Լանգե Ջեյմսը, որը ծնվել է 1856 թվականին, մահացել է 1914 թվականի նոյեմբերի 23-ին։ Նրանք ունեցել են երկու որդի՝ Անտոնի Ջոնը, Հերման Ջեյմսը և մեկ դուստր՝ Հելեն Դիքսոն Ջեյմսը։

## Մատենագրություն
James E. J. The canal and the railway, with a note on the development of railway passenger traffic// Publications of the American Economic Association, 1890, v.5, nos. 3 and 4, p.&nbsp;5-57

James E. J. Commercial Education , 1904.

## Ծանոթագրություններ

Կատեգորիա:Ամերիկացի տնտեսագետներ
Կատեգորիա:Ամերիկյան փիլիսոփայական ընկերության անդամներ
Կատեգորիա:Ամերիկացի իրավաբաններ
Thats What I Want

**Thats What I Want**, ամերիկացի ռեփեր Lil Nas X-ի երգը, թողարկվել է 2021 թվականի սեպտեմբերի 17-ին որպե նրա Montero դեբյուտային ստուդիական ալբոմի չորրորդ սինգլ Columbia Records լեյբլում։

## Կոմպոզիցիա
«Thats What I Want» գրել են Lil Nas X և երաժշտական պրոդյուսերներ Ֆեդի Օմերը, Բլեյք Սլտակինը, Ռայան Թեդերը և KBeaZy-ն։ «Thats What I Want» փոփ և փոփ-ռոք երգ է, որն ուղեկցվում է ակուստիկ կիթառով։ Քննադատները երգը համեմատել են այնպիսի երգերի հետ, ինչպիսիք են Sum 41 ռոք խմբի «Underclass Hero» երգը (2007 թվական), Թեյլոր ՍվիֆթShake It Off (2014 թվական), Ջասթին Բիբերի և The Kid Laroiի Stay (2021 թվական)։

## Երգի թողարկում
2021 թվականի օգոստոսի 26-ին Lil Nas X թիզեր է հրապարակել առաջիկա ալբոմի համար, որում նշվել է նրա թողարկման ամսաթիվը (2021 թվականի սեպտեմբերի 17)։ 1 րոպե և 30 վայրկյան տևողությամբ տեսահոլովակը ուղեկցվում է «Thats What I Want» երգից մի հատվածով։ Ալբոմի թողարկումից մի քանի ժամ առաջ ռեփերը YouTube-ում ներբեռնել է The Montero Show անվանումով տեսանյութ, որտեղ նա պատմում է իր երաժշտական տեսահոլովակների մասին և նշում է «Thats What I Want»-ը։ Ալբոմի թողարկումից առաջ երգը հայտարարվել է որպես չորրորդ սինգլ։ Նույն օրը կայացել է «Thats What I Want» երգի պրեմիերան ավստրալիական *The Music Network* և բրիտանական BBC Radio 1 ռադիոկայաններում։ Երգը թողարկվել է Իտալիայի և Միացյալ Նահանգների ռադիոկայաններում  համապատասխանաբար սեպտեմբերի 24-ին և 28-ին։  Ավելի ուշ սինգլը ուղարկվել է ռուսական ռադիոկայաններ։  Երգը առաջին անգամ կենդանի կատարվել է BBC Radio 1-ի ուղիղ եթերում 2021 թվականի սեպտեմբերի 22-ին։

## Երաժշտական տեսահոլովակ
«Thats What I Want» երգի տեսահոլովակը թողարկվել է Lil Nas X-ի YouTube-ալիքում 2021 թվականի սեպտեմբերի 17-ին։

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրեր

## Թողարկման պատմություն

## Ծանոթագրություններ
Այնթապի թեմ

**Հայ Առաքելական եկեղեցու Կիլիկիո պատրիարքության Այնթապի թեմ,** մինչև 1915 թվականի հայոց ցեղասպանությունը գործած թեմ Հայ Առաքելական եկեղեցու Կիլիկիայի պատրիարքության կազմում, որի կենտրոնը եղել է Այնթապ քաղաքը (ներկայիս անունը՝ Գազիանթեփ)։

Այնթապի թեմի իրավազորության մեջ էին մտնում Օսմանյան կայսրության Այնթապի և Քիլիսի շրջանի տարածքները։ 1911 թվականի տվյալներով Այնթապի թեմում Հայ առաքելական եկեղեցու հավատացյալների թիվը 30'000 էր, համայնքները 4-ն էին, հայ բողոքականները՝ 4000-ը, Հայ կաթոլիկ եկեղեցու հետևորդները՝ 1000-ը։

Այնթապի թեմն ուներ 6 եկեղեցի։

## Տես նաև
* Թուրքիայի հայկական եկեղեցիների ցանկ
* Մաղաքիա Օրմանյան

## Նշումներ

Կատեգորիա:Հայ առաքելական եկեղեցու վերացված թեմեր
Մալաթիայի թեմ

**Հայ Առաքելական եկեղեցու Կիլիկիո պատրիարքության Մալաթիայի թեմ,** մինչև 1915 թվականի հայոց ցեղասպանությունը գործած թեմ Հայ Առաքելական եկեղեցու Կիլիկիայի պատրիարքության կազմում, որի կենտրոնը եղել է Մալաթիա քաղաքը։

Մալաթիայի թեմի իրավազորության մեջ էր մտնում Օսմանյան կայսրության Մալաթիայի սանջակի տարածքը։ 1911 թվականի տվյալներով թեմում Հայ առաքելական եկեղեցու հավատացյալների թիվը 20'000 էր, համայնքները՝ 42-ն էին, հավատացյալ հայ բողոքականները՝ 1000-ը, Հայ կաթոլիկ եկեղեցու հետևորդները՝ 2000-ը։

Թեմն ուներ 23 եկեղեցի։

## Տես նաև
* Թուրքիայի հայկական եկեղեցիների ցանկ
* Մաղաքիա Օրմանյան

## Նշումներ

Կատեգորիա:Հայ առաքելական եկեղեցու վերացված թեմեր
Կրոմեր (քաղաք)

**Կրոմեր** (), անգլիական Նորֆոլկ կոմսության հյուսիսային ափին առափնյա քաղաք է և քաղաքացիական ծխական համայնք։ 2016 թվականին քաղաքում բնակվել է 7972 մարդ։ Առողջարանային քաղաք, որը հայտնի է իր խեցգետիններով։

## Աշխարհագրական դիրք
Կրոմերը գտնվում է Հյուսիսային ծովի Նորֆոլկի ափին, Շերինգհեմի և Օվերստրանդի միջև։ Այն հիմնականում կանգնած է ծովի մոտ գտնվող ժայռերի վրա՝ շրջապատված անտառապատ բլուրներով։

Քաղաքն ունի փարոս, որը կառուցվել է 1833 թվականին։

## Պատմություն
մինի|129x129փքս|Կրոմեր Հոլ
մինի|134x134փքս|Կրոմերի փողոց
Շիպդենն այդ տարածքում առաջին բնակավայրն էր։ Կրոմերը առաջին անգամ հիշատակվել է 13-րդ դարում և մինչև 15-րդ դարը հաճախ կապված է եղել մոտակա Շիպդենի հետ՝ Շիպդեն-բի-Կրոմեր բնակավայրում։ Շիպդենն ավելի մոտ էր ափին, քան Կրոմերը և ավերվեց ծովի կողմից Հենրիխ IV-ի ժամանակ։ Դրանից ոչինչ չէր մնացել, բացի որմնադրությանը մնացորդներից։ Կրոմերում քաղաքի որոշ հատվածներ նույնպես հեղեղվեցին և դուրս եկան ծովը (օրինակ՝ նավահանգիստը 1845 թվականին)։ 1847թվականին կառուցվել է ճեղքվածք և նոր նավահանգիստ մոտ 10000 ֆունտ ստեռլինգ արժողությամբ; և նրանք պաշտպանում էին ալիքներից։

Միջնադարում քաղաքի ծաղկման շրջանը հիմնված էր ծովային առևտրի և ձկնորսության վրա։ 18-րդ դարում քաղաքը կորցրեց իր ազդեցությունը և դարձավ փոքրիկ գյուղ եկեղեցու շուրջը։ Այնուամենայնիվ, 19-րդ դարում, ծովում արձակուրդների համար նորաձևության գալուստով, Կրոմերը դարձավ Բրայթոնի անալոգը Նորֆոլկի ափին։ Դա հանգեցրեց տների քանակի ավելացմանն ու պատմական շինությունների տեսքին։ 1877 թվականին քաղաքի մոտ բացվեց Կրոմե Հայ երկաթուղային կայարանը, իսկ 1887 թվականին հենց քաղաքում բացվեց Կրոմեր Բիչ կայարանը։ Կրոմերը մինչև Առաջին համաշխարհային պատերազմը մնաց հանրաճանաչ բարձր հասարակության հանգստավայր։ 20-րդ դարի կեսերին և դրանից հետո այն դարձել է ընտանեկան տոների քաղաք։ Քաղաքից 2 կմ հեռավորության վրա է գտնվում Կրոմեր Հալը, որը համարվում է Բասկերվիլ Հոլի նախատիպը Արթուր Կոնան Դոյլի պատմության մեջ։ Կրոմերը հիշատակվում է մի քանի վեպերում, ինչպիսիք են Ջեյն Օսթինի «Էմման», Էլիզաբեթ Գասքելի «Հյուսիս և հարավ»-ը և այլն։ Քաղաքում հանգստացել են 19-րդ դարի բազմաթիվ հայտնի մարդիկ։

## Բնակչություն
2016 թվականին քաղաքի բնակչությունը կազմում էր 7972 մարդ։ Դրանցից՝ տղամարդկանց 48,0%-ը, իսկ կանանց՝ 52,0%-ը։ Տարիքային բաշխվածությունը հետևյալն է՝ 13.9% մինչև 18 տարեկան, 50.7% 18-ից 64 տարեկան, 35.4% 65 տարեկանից բարձր։ Քաղաքի բնակչության 98,0%-ը սպիտակամորթ էր, 1,0%-ը՝ ասիական ծագում։

Բնակչության դինամիկան.

## Ծանոթագրություններ

Կատեգորիա:Հյուսիսային ծովի նավահանգստային քաղաքներ
Կատեգորիա:Մեծ Բրիտանիայի քաղաքներ
Կատեգորիա:Ուրվական քաղաքներ
Հյուսիսային Ուոլշեմ

**Հյուսիսային Ուոլշեմ** (), շուկայական քաղաք է և քաղաքացիական ծխական համայնք Անգլիայի Նորֆոլք քաղաքում, Հյուսիսային Նորֆոլկ թաղամասում։ Վերաբերում է հյուսիսային Նորֆոլկի ոչ մետրոպոլիտենի շրջանին։ 2016 թվականին քաղաքում բնակվում էր 12457 մարդ։

## Աշխարհագրական դիրքը
Հյուսիսային Ուոլշեմը գտնվում է Կրոմերի և Շերինգհեմի միջև երկաթուղային գծի վրա։ Նրա միջով անցնում են B1150-ը Նորվիչից և A149-ը։ Քաղաքը գտնվում է Կրոմերից 12 կմ և Հյուսիսային ծովի ափից 8 կմ հեռավորության վրա։

## Պատմություն
Հյուսիսային Ուոլշեմը անգլո-սաքսոնական բնակավայր էր։ Դատաստանի օրվա գրքում Ուոլշը հիշատակվում է 1080 թվականին։  Բնակավայրը գրավվել է նորվեգացիների և դանիացիների արշավանքների ժամանակ, իսկ Կանուդ թագավորի օրոք Սկիոտր (Սկետ) անունով նորմանդը Վալշամ գյուղը եկեղեցու և կալվածքների հետ միասին տվել է Սուրբ Բենետի աբբայությունը Ս. Բլուր, Հորնինգի մոտ։  12-րդ և 14-րդ դարերում քաղաքը, մոտակա Վորսթեդ գյուղի հետ միասին, բարգավաճում էին Ֆլանդրիայի ջուլհակների շնորհիվ։ Դրանք դարձան այն ժամանակվա տեքստիլ արդյունաբերության կենտրոնները։ Այս տեղանքները տվել են իրենց արտադրած տեքստիլի տեսակների անունները. «Ուելշամ»-ը թեթև գործվածք է ամառային հագուստի համար, իսկ «Վորսթեդ»-ը ավելի ծանր գործվածք է։

1381 թվականին Հյուսիսային Ուոլշեմի ճակատամարտում գյուղացիական ապստամբության ժամանակ գյուղացիությունը պարտություն կրեց։

14-րդ դարում Հյուսիսային Ուոլշամը բրդի և տեքստիլ արդյունաբերության կենտրոնն էր, ինչը հանգեցրեց քաղաքի տնտեսական բարգավաճմանը և եկեղեցիների կառուցմանը։ Հյուսիսային Ուոլշեմի Սուրբ Նիկոլաս եկեղեցին ի սկզբանե նվիրված է եղել Մարիամ Աստվածածնին։ Այն Անգլիայի ամենամեծ ծխական եկեղեցիներից էր։ Տասնութերորդ դարի սկզբին եկեղեցուն ավելացվել է Թոմաս Քենթերբերիի աշտարակը, որն ամենաբարձրն է տարածքում։ Այն փլուզվել է 1724 թվականին։ Քանդված աշտարակը բարձրանում է քաղաքի կենտրոնում և հանդիսանում է տարածքի հայտնի տեսարժան վայր։

1600 թվականի հունիսի 25-ին Հյուսիսային Ուոլշեմում մեծ հրդեհ է տեղի ունեցել։ Շուկայի հետ ավերվել են հարյուր տասնութ տուն, յոթանասուն խանութ և շատ այլ շինություններ։ Եկեղեցին խուսափեց մեծ վնասներից, և նա ապաստան տվեց քաղաքաբնակներին, մինչ քաղաքը վերակառուցվում էր։

## Բնակչություն
2016 թվականին քաղաքի բնակչությունը կազմում էր 12457 մարդ։ Նրանցից 47.9%-ը տղամարդիկ են, 52.1%-ը՝ կանայք։ Տարիքային բաշխվածությունը հետևյալն է՝ 18,2% մինչև 18 տարեկան, 52,7% 18-ից 64 տարեկան, 29,1% 65 տարեկանից բարձր։ Քաղաքի բնակչության 98,5%-ը սպիտակամորթ էր, 0,7%-ը՝ ասիացի։

Բնակչության դինամիկան.

## Ծանոթագրություններ

Կատեգորիա:Մեծ Բրիտանիայի քաղաքներ
Քելբաջար (այլ կիրառումներ)

**Քելբաջար** (նաև՝ **Քարվաճառ**) անունը կարող է վերաբերել

### Աշխարհագրական տարածքներ
* Քելբաջար (հայկական անունը Քարվաճառ)՝ քաղաք Արցախի Հանրապետության Շահումյանի շրջանում, ըստ Ադրբեջանի վարչատարածքային բաժանման՝ Քելբաջարի շրջանում,
* Քելբաջարի շրջան (Քարվաճառի շրջան) (1930-1991)՝ շրջան Խորհրդային Միության կազմում գտնվող Խորհրդային Ադրբեջանի կազմում
* Քելբաջարի շրջան (Քարվաճառի շրջան) (1991-ներկա)՝ շրջան  Ադրբեջանի Հանրապետությունում, որի տարածքը, ըստ Արցախի Հանրապետության վարչատարածքային բաժանման, համարվում է Արցախի Հանրապետության Շահումյանի շրջանի մաս,
* Քելբաջար (հայկական անունը՝ Քարվաճառ)՝ Արցախի Հանրապետության Շահումյանի շրջանի հարավ-արևմտյան մաս։

### Իրադարձություններ
* Քելբաջարի ազատագրում (Քարվաճառի ազատագրում)՝ Արցախյան ազատամարտի (1991-1994թթ․) ընթացքում հայկական զինված ուժերի կողմից իրականացված ռազմագործողություն Արցախում,
* Քելբաջարի հանձնում (Քարվաճառի հանձնում)՝ Հայ-ադրբեջանական պատերազմի (2020թ․) ընթացքում Ադրբեջանի Հանրապետության նախագահ Իլհամ Ալիևի, Հայաստանի վարչապետ Նիկոլ Փաշինյանի և Ռուսաստանի Դաշնության նախագահ Վլադիմիր Պուտինի համատեղ ստորագրված համաձայնագրով Արցախի Հանրապետության Շահումյանի շրջանի քարվաճառյան հատվածի հանձնումն Ադրբեջանին։
Թեթֆորդ

**Թեթֆորդ** (), շուկայական քաղաք և քաղաքացիական ծխական համայնք Անգլիայի Նորֆոլկ նահանգի Բրեքլենդ թաղամասում։ Վերաբերում է Բրեքլենդի ոչ մետրոպոլիայի տարածքին։ 2016 թվականին քաղաքում բնակվում էր 27027 մարդ։

## Անվան ծագում
Թեթֆորդ անվան ծագումը պարզ չէ։ Տեղանքը եղել է Փոքր Օուզ գետի կարևոր անցումը, ուստի հավանականություններից մեկն այն է, որ բնակավայրն իր անվանումն ստացել է անգլո-սաքսոնական Թեոդֆորդից կամ մարդկանց ճանապարհից։ Անհասկանալի է նաև, թե մոտակայքում գտնվող Թեթ գետն անվանվել է անցման կամ ավելի ուշ բնակավայրի անունով։

## Աշխարհագրական դիրք
Թեթֆորդը գտնվում է Լիթլ-Ուզի և Թեթի միախառնման մոտ, A11 ճանապարհի վրա, որը գտնվում է Լոնդոնի և Նորիջի միջև։

Քաղաքի շրջակայքում է գտնվում Լեյքենհիթ ավիաբազան, ինչպես նաև Հանթինգթոնի ռազմական ավիաբազան։

## Պատմություն
Կելտական Իցենի ցեղը ապրում էր Նորֆոլկում և Քեմբրիջշիրում։ Հնագիտական ապացույցները ցույց են տալիս, որ Թեթֆորդը կարևոր ցեղային կենտրոն էր երկաթի դարի վերջում և հռոմեական նվաճումների սկզբում։ 1979 թվականին հայտնաբերվել է 4-րդ դարի կեսերին թվագրվող մետաղական իրերի հավաքածու (այժմ Բրիտանական թանգարանում)։

Սաքսոնական ժամանակներում Թեթֆորդը Արևելյան Անգլիայի մայրաքաղաքն էր։ Կառուցվել է Թեթֆորդ ամրոցը։ Պեղումները ցույց են տվել, որ այդ օրերին քաղաքում բնակվում էր մոտ 4000 բնակիչ, զարգացած էր արտադրությունը։ Քաղաքը հիմնադրվել է 1573 թվականին։ 12-րդ դարում քաղաքը դարձավ կրոնական կարևոր կենտրոն։ Թեթֆորդում կար 22 եկեղեցի։ Ռոջեր Բիգոտը հիմնել է մի վանք, որը հետագայում անցել է Կլունյակ կարգի վերահսկողության տակ։ 1538 թվականին վանքերի լուծարումից հետո քաղաքը դարձավ թագավորական սեփականություն, ինչը հանգեցրեց կաթոլիկական շինությունների ավերմանը։ Վանքերի քարը օգտագործվել է տներ կառուցելու համար։

19-րդ դարում Թեթֆորդում բացվեց շոգեմեքենաների արտադրությունը, որը գրավեց ինժեներներին Լոնդոնից և Յորքշիրից՝ փակվել է 1928 թվականին։ Առանց արտադրության մեծ ծավալի, քաղաքի բնակչությունը գործնականում կայուն էր մինչև 1950-ականները, երբ կառավարությունը սկսեց ներգրավել լոնդոնյան ներդրումներ։ Նաև Երկրորդ համաշխարհային պատերազմից հետո Թեթֆորդը ձևավորվեց որպես քաղաք Լոնդոնի ընդլայնման համար, և նրա բնակչությունը զգալիորեն ավելացավ մայրաքաղաքից բնակիչների տեղափոխումից հետո։ Քաղաքի տնտեսությունը հիմնված է թղթի, պահածոների արտադրության վրա։ Թեթֆորդը տունն էր Tulip International՝ բեկոնի, տավարի և խոզի միս ընկերության, որը բացվել է 1966 թվականին։ Դա Մեծ Բրիտանիայի խոշորագույն բեկոնի գործարաններից մեկն էր։ 2007 թվականին արտադրությունը կրճատվեց, այնուհետև փակվեց։

## Բնակչություն
2016 թվականին քաղաքի բնակչությունը կազմում էր 27027 մարդ։ Նրանցից 50.3%-ը տղամարդիկ են, 49.7%-ը՝ կանայք։ Տարիքային բաշխվածությունը հետևյալն է՝ 23.5% մինչև 18 տարեկան, 61.2% 18-ից 64 տարեկան, 15.3% 65 տարեկանից բարձր։ Քաղաքի բնակչության 95,0%-ը սպիտակամորթ էր, 1,5%-ը՝ ասիացի, իսկ 0,8%-ը՝ աֆրիկացի։

Բնակչության դինամիկան.

## Ծանոթագրություններ

## Գրականություն
*
Bandicam

**Bandicam**  (հայերեն` **Բանդիկամ**), համակարգչի էկրանից նկարահանելու և տեսանյութեր տեսագրելու ծրագիր է։

Ծրագիրն ունի երկու ռեժիմ. Մեկ ռեժիմ «Ուղղանկյուն էկրանի վրա» թույլ է տալիս էկրանից էկրանակադր կամ տեսանյութ նկարահանել որոշակի վայրում և չափսով։ Մեկ այլ ռեժիմ է «DirectX/OpenGL պատուհանը», որը կարող է գրել DirectX կամ OpenGL-ում ստեղծված թիրախ։

«DirectX/OpenGL պատուհան» ռեժիմում ծրագիրը ցուցադրում է վայրկյանում կադրերի քանակը։ Երբ ԿՄՎ-ի հաշվարկը ցուցադրվում է կանաչ գույնով, նշանակում է, որ ծրագիրը պատրաստ է տեսագրման, իսկ երբ սկսվում է տեսագրությունը, գույնը փոխվում է կարմիրի։ ԿՄՎ-ը չի ցուցադրվում «Rectangle on a screen» ռեժիմում.։

Bandicam-ը վճարովի ծրագիր է, ինչը նշանակում է, որ դուք կարող եք այն անվճար օգտագործել սահմանափակ ժամանակով։ Անվճար փորձաշրջանի ընթացքում Bandicam-ը ջրի մակարդակի նշագծում է իր անունը յուրաքանչյուր սքրինշոթի կամ տեսանյութի վերևում, և տեսանյութի տևողությունը սահմանափակվում է 10 րոպեով։

Bandicam-ը կարող է տեսագրել մինչև 3840x2160 տեսահոլովակներ։

## Լոգոն եվ ծրագրի պատուհանը

File:Bandicam-official-icon.png|Bandicam-ի լոգոն 2015 թվականից
File:Bandicam picture.jpg|Bandicam-ի ծրագրի պատուհանը 2009-ից 2010 թվականներին
File:Band screenshot.jpg|Bandicam-ի ծրագրի պատուհանը 2010-ից 2015 թվականներին


## Ծանոթագրություններ

## Արտաքին հղումներ
*  Հայաստանում։
Բաքվի թեմ

[աջից|մինի|315x315փքս| [Բաքվի նահանգի թեմ]]
**Հայ առաքելական եկեղեցու էջմիածնի պատրիարքության Բաքվի թեմ**, հայ առաքելական եկեղեցու վերացած թեմ, որի կենտրոնը եղել է Բաքու քաղաքը։

Հայ առաքելական եկեղեցու Բաքվի թեմի փակումից հետո այն մտավ Ադրբեջանի թեմի կազմի մեջ, սակայն Ադրբեջանից հայ բնակչության տեղահանման և հետևաբար հայկական եկեղեցիների փակման պատճառով Արցախյան ազատամարտից հետո այն նույնպես վերացավ։ Այսօր այդ տարածքում Հայ առաքելական եկեղեցու գործող թեմեր չկան։

## Պատմություն
Բաքվի թեմի իրավասությունը ներառում էր Ռուսական կայսրության Բաքվի նահանգի հարավարևելյան մասի տարածքը։ 1911 թվականի տվյալներով Բաքվի թեմում Հայ առաքելական եկեղեցու հավատացյալների թիվը 30'000 էր, համայնքները՝ 15-ը։

## Տես նաև
* Ադրբեջանի հայկական եկեղեցիների ցանկ
* Մաղաքիա Օրմանյան

## Ծանոթագրություններ

Կատեգորիա:Ադրբեջանահայ կրոնական կազմակերպություններ
Կատեգորիա:Հայ առաքելական եկեղեցու վերացված թեմեր
Կատեգորիա:Հայերը Բաքվում
Յստադ

**Յստադ** (), քաղաք Շվեդիայում, Սքանե կոմսության Յստադ կոմունայի վարչական կենտրոնը։ 2010 թվականին քաղաքում բնակվում էր 18350 բնակիչ։

## Պատմություն
Քաղաքն առաջին անգամ հիշատակվել է 1244 թվականին։ Ֆրանցիսկյան միաբանության Գրավդրակլոստրետ վանքը հիմնադրվել է 1267 թվականին։ 14-րդ դարում Յստադը միացել է Հանզային։ 1599 թվականի կանոնադրությունը քաղաքին տալիս էր խոշոր եղջերավոր անասունների առևտրի իրավունք։ 1658 թվականին քաղաքը, Սկոնե նահանգի հետ միասին, Դանիայից գնաց Շվեդիա՝ համաձայն  Ռոսքիլեի հաշտության պայմանագիր, այն ժամանակ նրա բնակչությունը կազմում էր մոտավորապես 1600 մարդ։ 1850 թվականին բնակչությունը հասել է 5000-ի, 1866 թվականին Յստադում կառուցվել է երկաթգիծ, 1890-ական թվականներին այն սկսել է համարվել կայազոր։ Հետո նրա բնակչությունը հասավ 10 հազար մարդու։ Երկրորդ համաշխարհային պատերազմից հետո լաստանավային հաղորդակցություն բացվեց դեպի Լեհաստան և Դանիայի Բորնհոլմ կղզի։

## Մեր օրերում
Քաղաքի տնտեսության մեջ գլխավոր դերը խաղում են առևտուրը, արհեստները և զբոսաշրջությունը։ Քաղաքն իր գեղատեսիլ հին տներով ու փողոցներով համարվում է Սքանե նահանգի լավագույն պահպանված քաղաքներից մեկը։

Քաղաքում կան երկու մեծ միջնադարյան եկեղեցիներ՝ Սուրբ Պետրոս եկեղեցին, որը նաև հայտնի է որպես «Կլոստրետ» (շվեդերեն՝ Klostret) և Մարիամ Աստվածածին եկեղեցի ()։ Երկու եկեղեցիների ճարտարապետության վրա էլ ազդված է Հանզեական գոթականը, որը նկատելի է Բալթիկ ծովի ափին կառուցված եկեղեցիներում, օրինակ՝ Հելսինգբորգում, Մալմյոյում և Ռոստոկում։

Յստադն ամբողջ աշխարհում հայտնի է որպես քաղաք, որտեղ տեղի են ունենում Հենինգ Մանկելի բազմաթիվ վեպեր, որոնց գլխավոր հերոսն է տեսուչ Կուրտ Վոլանդերը։

Յստադից կան լաստանավեր դեպի Բորնհոլմ և Սվինոյսցի։ Քաղաքը երկաթուղով կապված է նաև Մալմյոյի, Սիմրիշամնի և Կոպենհագենի հետ։

## Անուն
1285 թվականին վկայվում է  Ystath-ի ուղղագրությունը։ Անվան իմաստը լիովին պարզ չէ, թեև ենթադրվում է, որ սկզբնական y-ը կապված է հնագույն բառի հետ, որը նշանակում է դաջված ծառ։ *-stad* շվեդերեն նշանակում է *քաղաք*, ավելի ճիշտ *տեղ:* Դանիական տիրապետության ժամանակ մինչև 1658 թվականը քաղաքի անվանումը գրանցված էր որպես *Ysted*։

## Սպորտ
Յստադում ամենահայտնի սպորտաձևը հանդբոլն է, որը ներկայացված է երկու ակումբներով. 2008 թվականին ԻՖ-ը գլխավորում էր Շվեդիայի ազգային առաջնությունը(), իսկ IFK Ystad-ը դասվում էր ցածր լիգաներում ()։ Այս ակումբներով շատ հայտնի խաղացողներ են անցել, որոնցից ամենահայտնին հավանաբար Պեր Կարլինն էր։

## Թերթեր
Քաղաքի միակ թերթը՝ Ystads Allehanda-ն, տարածվում է նաև հարևան Սկուրուպ (գերմաներեն), Թումելիլա (գերմաներեն), Սիմրիշամն և Սյոբու (անգլերեն) քաղաքներում։ Թերթը հիմնադրվել է 1873 թվականին։

## Զույգ քաղաքներ
*   Հյոուգեսուն,Նորվեգիա
*   Ֆինլանդիա

## Հետաքրքիր փաստեր
Յստադում կան հաշվիչներ լուսասյուների վրա։

## Ծանոթագրություններ

## Արտաքին հղումներ

* Официальный сайт города
* ystadsallehanda.se
Գանձակի թեմ

[աջից|մինի|254x254փքս| [Ելիզավետպոլի նահանգի քարտեզ]]
**Հայ Առաքելական եկեղեցու Էջմիածնի պատրիարքության Գանձակի թեմ,** Հայ Առաքելական եկեղեցու վերացած թեմ, որի կենտրոնը եղել է Գանձակ քաղաքը (ներկայիս անունը՝ Գյանջա)։

Վերացված Գանձակի թեմի տարածքում հետագայում ձևավորվեց Հայ առաքելական եկեղեցու ադրբեջանական թեմը, որն ընդգրկում էր ժամանակակից Ադրբեջանի ամբողջ տարածքը, սակայն արցախյան պատերազմի և ավելի քան կես միլիոն հայերի տեղահանության հետևանքով վերացվում է նաև ադրբեջանական թեմը։ Հայ առաքելական եկեղեցու միակ գործող թեմը նախկին Գանձակի թեմի տարածքում Արցախի թեմն է (Արցախի Հանրապետությունում)։

## Պատմություն
Գանձակի թեմի իրավասության մեջ մտնում էր Ռուսական կայսրության Ելիզավետպոլի նահանգի տարածքը։ 1911 թվականի տվյալներով Գանձակի թեմում Հայ առաքելական եկեղեցու հավատացյալների թիվը 100'000 էր, համայնքներինը՝ 72-ը, Հայ Կաթողիկե եկեղեցու հետևորդներինը՝ 10'000։

Թեմն ուներ 93 եկեղեցի։

## Տես նաև
* Ադրբեջանի հայկական եկեղեցիների ցանկ
* Մաղաքիա Օրմանյան

## Նշումներ

Կատեգորիա:Ադրբեջանահայ կրոնական կազմակերպություններ
Կատեգորիա:Հայ առաքելական եկեղեցու վերացված թեմեր
Կատեգորիա:Հայերը Գանձակում
IPhone 14

**iPhone 14** և **iPhone 14 Plus**, Apple ընկերության սմարթֆոնները։ iPhone 14-ը 16-րդ սերնդի հիմնական մոդելն է։ Այն կներկայացվի 2022 թվականի սեպտեմբերի 20-ին։

Ըստ ինսայդերների՝ այս տարի ակնկալվում է, որ ընկերությունը կհրաժարվի Mini սերիայի մոդելներից՝ հաճախորդների ցածր պահանջարկի պատճառով։ Դրա տեղը պետք է զբաղեցնի Max ինդեքսով iPhone-ը՝ էկրանի ավելի մեծ անկյունագծով մուտքային մակարդակի մոդելը։ Շարքը կներառի նաև iPhone 14-ի բազային և iPhone 14 Pro-ի և iPhone 14 Pro Max-ի «պրոֆեսիոնալ» մոդելները։

## Ձևավորում
Ակնկալվում է, որ Pro մոդելները չեն ունենա կտրվածք, քանի որ Face ID սենսորները կտեղադրվեն էկրանի տակ, ինչը հնարավորություն կտա օգտագործել ամբողջ էկրանը։ Ցուցադրման փոփոխությունների Շարքի մնացած մոդելների էկրանները չեն փոփոխվի, չի լինի նաև ProMotion ֆունկցիան՝ թարմացման հարմարվողական հաճախականությամբ։

IPhone 14 շարքի բոլոր սմարթֆոնների էկրանները կարտադրվեն OLED տեխնոլոգիայով, ընդ որում՝ iPhone 14 Pro և iPhone 14 Pro Max էկրանները կաջակցեն 120 Հց թարմացման հաճախականությանը։ Նորույթները կստեղծվեն Apple A16 միաբևեռ համակարգի հիման վրա, որն արտադրվում է TSMC ընկերության ուժերով՝ օգտագործելով 3 նմ տեխնոլոգիական գործընթացը։

Հեռախոսը կարող է ունենալ նաև մշտապես միացված էկրանի գործառույթ։ Այս տեխնոլոգիան առաջին անգամ Apple-ի կողմից օգտագործվել է Apple Watch 5 սարքերում։

## Ծանոթագրություններ

Կատեգորիա:IPhone
Կատեգորիա:Սպասվող իրադարձություններ
Fraps

**Fraps**,  համակարգչային օգտակար ծրագիր, որը նախատեսված է Windows օպերացիոն համակարգերի համար OpenGL և DirectX ռեժիմներով աշխատող խաղերում FPS-ների (կադր/վայրկյանում) քանակը հաշվարկելու համար։ Ծրագիրը նախատեսված է նաև ամբողջ էկրանով 3D հավելվածներից էկրանանկարելու և տեսանյութեր տեսագրելու համար։ Ծրագրի անվանումը գալիս է FPS հապավումից և նշանակում է **Frames per second**։

## Հիմնական գործառույթները
Կատարման փորձարկում - ցուցադրում է վայրկյանում կադրերի քանակը (FPS), կարող է չափել կատարումը խաղի ընթացքում երկու կետերի միջև։

Պատկերի նկարահանում - թույլ է տալիս նկարահանել առանձին կադրեր 3D հավելվածներում (սեղմելով տաք ստեղնը), որոնք ավտոմատ կերպով պահվում են ընտրված թղթապանակում։

Տեսանյութի նկարահանում իրական ժամանակում- թույլ է տալիս տեսագրել մինչև 7680x4800 լուծաչափով և մինչև 120 կադր/վրկ արագությամբ (FPS)։

Սակայն ծրագիրն ունի նաև զգալի թերություններ. Առաջին հերթին սա համակարգչային ռեսուրսների հսկայական սպառումն է տեսանկարահանման ժամանակ և վիդեո ֆայլերի հսկայական չափսեր տեսագրությունից հետո։ Այսպիսով, օրինակ, 10-15 վայրկյան տևողությամբ վիդեո ֆայլը կարող է հասնել մոտ 100 մեգաբայթի կամ նույնիսկ ավելիի ծավալի (կախված տեսանյութի որակի կարգավորումներից)։

## Ծանոթագրություններ
Ժան Լուի Ֆրես

**Ժան Լուի Ֆրես** (, ), ֆրանսիացի գրող։

## Կենսագրություն
Ժան Լուի Ֆրեսը 1968 թվականից աշխատել է Փարիզում՝ համագործակցելով կնոջ՝ գրող Մարսել Պերիոդի հետ (, 1937—2011)։ Միշել Գրիմո ամուսին-գրողների հավաքական կեղծանվան տակ տպագրվել է մոտ 40 վեպ երիտասարդների համար, այդ թվում՝ գիտական ֆանտաստիկա և մեկ այլ դետեկտիվ պատմություն։ Ֆրանսիայում նրանց ամենահայտնի ստեղծագործությունը *Տիրան Աքսիլան*  (, 1982) վեպն է, որն արժանացել է Գրան պրի գիտաֆանտաստիկ ֆրանսիական մրցանակի *Լավագույն վեպ դեռահասների համար* անվանակարգում։Ժան Լուի Ֆրեսը *Ստեղնաշարի կկուն* վերնագրի ներքո վարում էր անձնական բլոգ։

## Մատենագրություն
* 1980 թվական, *Մալականսար կամ քարերի հավերժություն* 
* 1981 թվական, *Կաշվե տիկինը* 
* 1983 թվական, *Ոսկե ծառը
* 1970 թվական, *Ռուր* 
* 1971 թվական, *Ամորի*, *Կատար ասպետ* 
* 1972 թվական, *Բորնեոյի ծովահենները''
*

## Ծանոթագրություններ

## Արտաքին հղումներ
* Pages retrouvées, paroles croisées (официальный блог) 
* Charte des auteurs/illustrateurs de jeunesse  

Կատեգորիա:Գրական կեղծանուններով հայտնի հեղինակներ
Կատեգորիա:Ֆրանսիացի գրողներ
Կատեգորիա:Ֆրանսիացի մանկագիրներ
Կատեգորիա:Ֆրանսիացի գիտա-ֆանտաստիկ գրողներ
Կատեգորիա:Ֆրանսիացի արձակագիրներ
Ժորժ Ֆեյդո

**Ժորժ Ֆեյդո** (, ), ֆրանսիացի կատակերգու, դրամատուրգ։

## Կենսագրություն
Ֆեյդոն ծնվել է Փարիզում։ Նրա ծնողները միջին խավի մարդիկ էին։ Նա մեծացել գեղարվեստական և գրական միջավայրում։ Վաղ տարիքից տարվել է թատրոնով, իսկ մանկուց գրել է իր առաջին պիեսները և իր դասընկերների հետ կազմակերպել դրամատիկական խմբակ։ Պատանեկության տարիներին գրել է կատակերգական մենախոսություններ, ապա սկսել է գրել պիեսներ։
Ժորժ Ֆեյդոյի մայրը Լեոկադիա Բոգուսլավա Զալևսկայան էր, իսկ հայրը գրող Էռնեստ Ֆեյդոն էր։ Գրողը պատմել է, որ մայրն իրեն անվանել է կա՛մ Նապոլեոն III-ի, կա՛մ նրա խորթ եղբոր՝ դուքս դը Մորնիի որդին։ Ֆեյտոյի առաջին՝ *Պատուհանի միջով* պիեսը ներկայացվել է 1882 թվականին, երբ նա դեռ քսան տարեկան էլ չկար։

## Ստեղծագործություն և ճանաչում
Ժորժ Ֆեյդոն մշակել և խորացրել է վոդևիլի ժանրը։ Դարձել է ամենահայտնի հեղինակը նրանց մեջ, ովքեր հասարակության մեջ կիսալույս կյանքի ֆարսեր ունեին։ Նա հեղինակ է մի շարք ստեղծագործությունների, որոնցից էին *Տիկինը Մաքսիմից*, *Սեր և դաշնամուր*, *Տիկնանց դերձակը,* *Ոսկե դար* և այլն։ Դրանք հաջողությամբ բեմադրվել էին Փարիզի զբոսայգիներում։ 
Հաճախ գրել և համագործակցել է դրամատուրգ *Գենեկենի* հետ։

## էկրանավորում
thumb|Նրա մոր՝ Մադամ Էռնեստ Ֆեյդոյի դիմանկարը, Լեոկադի ''Կարոլուս Դյուրան'', 1870 թվական, ''Լիլի թանգարան''
Ֆեյդոյի պիեսները էկրանավորվել են 1912 թվականից։ Ռուսաստանում նրա կատակերգություններից մեկը՝ *Ննջասենյակի բանալին*, նկարահանվել է 2003 թվականին Էլդար Ռյազանովի կողմից։

## Թատերական ներկայացումներ
Ժորժ Ֆեյդոյի պիեսի հիման վրա բեմադրված *Տիկնանց դերձակը* պիեսը բեմադրվել է Մոսկվայի Պուշկինի անվան թատրոնում 2008-2014 թվականներին։ 2021 թվականի դրությամբ Ֆեյդոյի *Կանանց դերձակը* պիեսի հիման վրա հիմնված բեմադրությունը Կիևի Լեսյա Ուկրաինկա թատրոնի խաղացանկում է։ Ներկայացումներից մեկը տեղի կունենա Ամանորի գիշերը՝ նույն տարվա դեկտեմբերի 31-ին։

## Հարազատներ
Ֆեյդոյի աները նկարիչ Կարոլուս-Դյուրանն էր։
Գրողի թոռը՝ Ալեն Ֆեյդոն (1934–2008), դերասան և ռեժիսոր էր։

## Մահ
Ֆեյտոյի անձնական կյանքը խաթարվել է դեպրեսիայի, անհաջող մոլախաղերի և ամուսնալուծության պատճառով։ 1919 թվականին նրա հոգեկան վիճակը կտրուկ վատացել է, և վերջին երկու տարին նա անցկացրել է Փարիզի առողջարանում։ 
Ժորժ Ֆեյտոն 1921 թվականին հիսունութ տարեկան հասակում մահացել է հոգեբուժական կլինիկայում սիֆիլիսի հետևանքներից։ Թաղված է Մոնմարտրի գերեզմանատանը։

## Հրապարակումներ
* Théâtre complet. Vol. I—IX. Paris: Ed. du Bélier, 1948—1956 (впоследствии переизд.)
* Комедии. — СПб: Гиперион, 2007. — ISBN 978-5-89332-130-8

## Նշումներ

## գրականություն
* *Gidel H.* La dramaturgie de Georges Feydeau. Lille: Université de Lille III, 1978
* *Lorcey J.* L’Homme de chez Maxim’s: Georges Feydeau, sa vie. Tome I; Du mariage au divorce: Georges Feydeau, son œuvre. Tome II. Paris: Éditions Séguier, 2004
* *Perilli F.* Georges Feydeau: écriture théâtrale et stratégies discursives. Napoli: E.S.I., 2010.

## Արտաքին հղումներ
* https://vz.ru/columns/2007/12/8/130407.html

Կատեգորիա:Ֆրանսալեզու գրողներ
Կատեգորիա:Ֆրանսիացի գրողներ
Կատեգորիա:Ֆրանսիացի դրամատուրգներ
Կատեգորիա:Ֆրանսիացի սցենարիստներ